આ કેસની તપાસને લઈ ને રાજ્યના વિવિધ જિલ્લાઓમાં ગુના નોંધવામાં આવ્યાં છે અને તપાસ ચાલી રહી છે ત્યારે બનાસકાંઠા જિલ્લામાં પણ સરકારની ખેતતાલાવડી યોજના અંતર્ગત 2017-18 માં જિલ્લામાં ખેતતલાવડી મંજુર થઈ, જે પૈકી દાંતા તાલુકાના થલવાડા ગામના ખેડૂતોની મંજૂર થયેલ ખેત તલાવડીની ગ્રાન્ટમાંથી ગુજરાત રાજ્ય જમીન વિકાસ નિગમ અધિકારીઓ તથા ખાનગી વ્યક્તિઓના મેળાપણાથી ખેડૂતોના નામે ખોટા ફોર્મ ભરી ખોટી સહીઓ કરીને નાણાં ગેરરીતિથી હડપ કરી લેવા ષડયંત્ર રચાયું હતું. જેમાં ખેડૂતોના ખેતરોમા તલાવડીઓ ન બનેલ હોવા છતાં ખોટા દસ્તાવેજો ઉભા કરી તેને સાચા બતાવી ખોટું એલિજિબલ આપી બાયસેગની પ્રિ-ઇમેજ મેળવી રેકર્ડ પર ખોટા વર્કઓર્ડરો ઇસ્યુ કરી કામ ન થયેલ હોવા છતાં ફિલ્ડ સ્ટાફ દ્વારા ખોટા વાઉચરો મૂકી બાયસેગના પોસ્ટ ઇમેજ મેળવી જેમાં કુલ નવ ખેત તલાવડીના નામે 5,26, 110 રૂપિયાનો ભ્રષ્ટાચાર આચર્યો છે. અને પોતાની સત્તાનો દુરુપયોગ કરી આ ભ્રષ્ટાચાર અધિકારીઓ કર્યો છે